text: Motorvejen igen farbar - forlænget rejsetid efter lang kø
  15 juli 2019 kl. 13.30
  Kø efter uheld på E45 Østjyske Motorvej i nordgående retning. 
  Opdatering: Ved 17-tiden mandag oplyste Vejdirektoratet, at motorvej E45 i nordgående retning igen er farbar efter et færdselsuheld nord for Vejle. Dog må trafikanter fortsat regne med forlænget rejsetid - og at trafikken vil være påvirket til ud på aftenen.
  Et færdselsuheld på E45 i nordgående retning ved Vejlefjordbroen har spærret det ene spor på den østjyske motorvej. Der er lange køer på stedet.
  Vejdirektoratet oplyser, at der tidligst er ryddet op ved 17-tiden, og at bilister skal regne med en forlænget rejsetid på op til en time og 30 minutter. 
  Henunder aften var kørebanen ryddet og kørebanen renset, og ifølge Sydøstjyllands Politi er vejen farbar nu. Ingen mennesker kom noget til under det dramatisk sammenstød.
  
  